**Nr. Achizitor:. \_\_\_\_\_/\_\_\_\_\_\_\_\_\_**

**Nr. Prestator: \_\_\_\_\_/\_\_\_\_\_\_\_\_\_**

**CONTRACT DE PRESTARE SERVICII**

**1. PĂRŢILE CONTRACTULUI**

**JUDEŢUL CONSTANŢA**, cu sediul în municipiul Constanţa, Bd. Tomis, nr. 51, Cod de identificare fiscală 2981739, reprezentat legal prin Preşedintele Consiliului Judeţean Constanţa - Domnul Marius Horia Ţuţuianu, în calitatede **Achizitor**, pe de o parte,

*(Luând în considerare .............*

şi

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** în calitate de **PRESTATOR:**

au convenit incheierea prezentului Contract.

**2. DEFINIŢII**

2.1 - În prezentul contract următorii termeni vor fi interpretaţi astfel:

* + - 1. ***contract*** – reprezintă prezentul contract şi toate Anexele sale.
      2. ***achizitor şi prestator*** - părţile contractante, aşa cum sunt acestea numite în prezentul contract;
      3. ***preţul contractului*** - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
      4. ***servicii*** *-* activităţi a căror prestare fac obiectul contractului;
      5. ***forţa majoră***- un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părti;

f**. *zi*** - zi calendaristică;

g. ***an*** - 365 de zile.

**3. INTERPRETARE**

3.1 -În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

3.2 **-** Termenul “zi” sau “zile” sau orice referire la zile reprezintă zile calendaristice, dacă nu se specifică în mod diferit.

4**. Obiectul şi preţul contractului**

4.1.Prestatorul se obligă să presteze **„Servicii \_\_\_\_\_\_\_\_\_\_\_\_\_\_\_\_\_\_\_\_\_\_”.**

**5. PREŢUL CONTRACTULUI ŞI MODALITĂŢI DE PLATĂ**

5.1.- Preţul convenit pentru îndeplinirea contractului, plătibil prestatorului de către achizitor, este de ............. lei fără TVA.

5.2.- În cazul în care se constată că oferta prestatorului conţine servicii cu caracteristici superioare, de natură a fi în beneficiul achizitorului, prestatorul are obligaţia de a le presta pe acestea, astfel cum le-a ofertat, fără a modifica preţul contractului.

5.3.- Preţul contractului nu se actualizează până la expirarea contractului.

5.4.- Pentru serviciile prestate, preţul va fi plătit în termen de 30 de zile de la data primirii facturii în contul deschis de prestator la Trezorerie.

5.5. – Prestatorul are obligaţia de a menţiona pe factura fiscală numărul şi data prezentului contract.

**6. APLICABILITATE**

6.1 – Contractul de prestare servicii intră în vigoare la data semnării lui şi înregistrării de către ambele părţi contractante.

**7. TERMEN DE PRESTARE SERVICII. DURATA CONTRACTULUI**

7.1. - Prestatorul se obligă să presteze serviciile prevăzute la art. 4 pe o perioadă de 12 luni începând cu data de \_\_\_

7.2.- Contractul produce efecte până la finalizarea tuturor obligaţiilor asumate de către părţile contractante.

**8. DOCUMENTELE CONTRACTULUI**

8.1. Natura şi volumul serviciilor sunt precizate în anexele la prezentul Contract.

8.2. Documentele prezentului Contract sunt:

a) caietul de sarcini / specificațiile tehnice ;

b) propunerea tehnică ;

c) graficul de îndeplinire a contractului fizic și valoric ;

1. propunerea financiară;
2. clarificările şi/sau măsurile de remediere aduse până la depunerea ofertelor ce privesc aspectele tehnice şi financiare, dacă este cazul;

f) clarificările din perioada de evaluare, dacă este cazul;

g) garanția de bună execuție a contractului, dacă este cazul;

h) contractele încheiate cu subcontractanții, dacă este cazul;

i) angajamentul ferm de susținere din partea unui terț, dacă este cazul;

j) acord de asociere, dacă este cazul ;

k) alte documente/formulare relevante, dacă este cazul;

l) acte adiționale, dacă este cazul.

8.3. Clauzele contractului se interpretează împreună cu prevederile documentelor menționate la clauza 8.2.

8.4. În cazul în care se constată neconcordanțe între clauzele contractului și prevederile Caietului de sarcini/specificațiilor tehnice, prevalează acestea din urmă.

8.5. În cazul în care se constată neconcordanțe între prevederile Caietului de sarcini/ specificațiilor tehnice și cele ale propunerii tehnice ale prestatorului, se vor aplica prevederile mai favorabile achizitorului, dacă acesta din urmă le acceptă.

**9. OBLIGAŢIILE PRESTATORULUI**

9.1. Prestatorul are obligaţia de a presta serviciile prevăzute în Contract cu profesionalismul şi promptitudinea cuvenite angajamentului asumat și cu respectarea cerințelor din Specificațiile tehnice/Caietul de sarcini.

9.2 Prestatorul are obligaţia de a supraveghea prestarea serviciilor, de a asigura resursele umane, materiale, echipamentele sau altele asemenea, cerute de şi pentru contract, în masura în care necesitatea asigurării acestora este prevăzută în contract sau se poate deduce în mod rezonabil din Contract.

9.3. Prestatorul este pe deplin responsabil pentru prestarea serviciilor în conformitate cu clauzele contractului. Totodată este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata Contractului.

9.4. Prestatorul își asumă toate responsabilităţile și garanțiile ce decurg atât din conţinutul Contractului, cât şi al prevederilor legale în vigoare.

9.5. Prestatorul va depune toate diligenţele necesare şi va acţiona în cel mai scurt timp posibil, pentru a da curs solicitărilor venite din partea Achizitorului, solicitări ce rezultă din natura prezentului Contract.

9.6. Prestatorul se obligă să comunice achizitorului orice problemă întâmpinată, în scris, prin adresă transmisă prin poştă/e-mail cu confirmare de primire, în termen de maxim 5 zile de la apariţie.

9.7. Prestatorul se obligă să ia toate măsurile organizatorice și tehnologice pentru respectarea strictă a Specificațiilor tehnice/Caietului de sarcini, ce sunt parte integrantă din prezentul contract.

9.8. Prestatorul are obligația de a aduce la cunoștința achizitorului modificările legislative referitoare la obiectul contractului ce intervin pe perioada de derulare a acestuia, în termen de maxim 5 zile de la apariţia acestora, urmând ca, în funcţie de amploarea acestora, parţile să recurgă la revizuirea corespunzătoare a contractului, prin acte adiţionale.

9.8 – Să respecte programul de lucru al beneficiarului şi regulamentul intern de funcţionare al acestuia;

9.10 – Să asigure primirea şi înregistrarea transmiterilor poştale în zilele şi la orele stabilite, respectiv: de Luni până Vineri între orele 08:00-16:30;

9.11 – Să asigure distribuirea transmiterilor poştale în localitate, în ţară şi în străinătate, prioritar sau neprioritar, în termenele maxime specificate şi asumate în ofertă;

9.12 – Să asigure distribuirea corespondenţei în regim simplu, recomandat sau cu confirmare de primire, respectiv a coletelor în regim neprioritar, express prioripost şi cu confirmare de primire, după cum va solicita autoritatea contractantă;

9.13 – La corespondenţa primită retur să facă dovada trimiterii către destinatar în localitatea de destinaţie (ştampilă cu data, motivul returului, numele/prenumele agentului poştal, semnătura);

9.14 – Să ofere posibilitatea urmăririi on-line a trimiterilor poştale;

9.15 - Prestatorul va răspunde material pentru pagubele pe care le produce beneficiarului din vina sa exclusivă;

9.16 – Să respecte legislaţia în vigoare privind activitatea care face obiectul contractului de prestare servicii;

9.17 – Prestatorul răspunde de eventualele nerespectări ale angajaţilor săi privind obligaţiile contractuale;

9.18. - Prestatorul are obligaţia de a presta serviciile prevăzute în contract respectând întrutotul specificaţiile tehnice anexate, cu profesionalismul si promptitudinea cuvenite angajamentului asumat;

9.19. - În eventualitatea în care organele abilitate de control constată încasarea unor sume necuvenite, Prestatorul se obligă să returneze Achizitorului sumele încasate necuvenit, precum şi penalităţile şi foloasele necuvenite constatate.

9.20. – Prestatorul, se obligă să elibereze lunar o factură în ultima zi lucrătoare a lunii, pentru prestaţiile din luna curentă.

**10. OBLIGAŢIILE ACHIZITORULUI**

10.1 – Să plătească preţul convenit către Prestator în termen de maxim 30 zile de la data primirii facturii la Achizitor.

10.2. – Să desemneze persoanele cu drept de control şi recepţie asupra modului de îndeplinire a contractului de către Prestator.

10.3. - Achizitorul se obligă să pună la dispoziţia prestatorului orice facilităţi şi/sau informaţii pe care acesta le consideră necesare pentru îndeplinirea contractului.

10.4. - Să prezinte trimiterile poştale ce fac obiectul contractului conform cerinţelor specificate în prezentul contract pe durata orelor de program, însoţite de formularele furnizate pe suport electronic de către PRESTATOR la semnarea contractului.

10.5. - Să nu prezinte trimiteri pe ambalajul cărora sunt înscrise:

-inscripţii care contravin ordinii publice sau bunelor moravuri;

-inscripţii care discreditează sau denigrează mărcile de comerţ, denumirile comerciale, alte semne distinctive, bunuri, servicii, activităţi ale CN Poşta Română SA.

**11. SANCŢIUNI PENTRU NEÎNDEPLINIREA CULPABILĂ A OBLIGAŢIILOR**

11.1.- Prestatorul răspunde faţa de Achizitor pentru serviciile ce fac obiectul contractului potrivit prevederilor Ordonantei de Urgenta a Guvernului nr. 13/2013 privind serviciile postale, cu modificarile ulterioare, aprobata prin Legea nr. 187/2013, Deciziei ANCOM nr. 1158/2013 privind desemnarea furnizorului de serviciu universal in domeniul serviciilor postale si conform prevederilor Deciziei ANRC nr. 313/2017 privind regimul de autorizare generala pentru furnizarea serviciilor postale, acte ce se completeaza cu prevederile prezentului contract. Prestatorul nu va răspunde pentru eventualele daune indirecte ale Achizitorului.

11.2.- Dacă Achizitorul nu respectă termenul de plată a contravalorii facturilor emise de Prestator, acesta va fi obligat să platească penalităţi calculate la nivelul dobânzii legale penalizatoare aplicabile în raporturile dintre profesionişti potrivit prevederilor Legii nr. 72/2013 cu modificările şi completările ulterioare începând cu prima zi următoare termenului prevăzut la pct. 10.1.

11.3.- Dacă Achizitorul nu onorează facturile în termen de 10 (zece) zile lucrătoare de la expirarea termenului prevăzut la pct. 10.1. şi fară a prejudicia dreptul Prestatorului de a apela la prevederile clauzei 11.2, Prestatorul are dreptul de a sista prestarea serviciilor. Imediat ce Achizitorul onorează facturile, Prestatorul va relua prestarea serviciilor ce fac obiectul contractului.

11.4.– Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.

**12. AMENDAMENTE**

12.1 -Părţile contractante au dreptul, pe durata îndeplinirii contractului, de a conveni asupra modificării clauzelor contractului, prin act adiţional.

**13.SECURITATEA INFORMAŢIEI**

13.1.- O parte contractantă nu are dreptul, fără acordul scris al celeilalte părţi:

- de a face cunoscut contractul sau orice prevedere a acestuia unei terţe părţi, în afara acelor persoane implicate în îndeplinirea contractului;

- de a utiliza informaţiile şi documentele obţinute sau la care are acces în perioada de derulare a contractului, în alt scop decât în acela de a-şi îndeplini obligaţiile contractuale;

13.2.- O parte contractantă va fi exonerată de răspunderea pentru dezvăluirea de informaţii referitoare la contract dacă:

- informaţia era cunoscută părţii contractante înainte ca ea să fi fost primită de la cealaltă parte contractantă; sau

- informaţia a fost dezvaluită după ce a fost obţinut acordul scris al celeilalte părţi contractante pentru asemenea dezvăluire; sau

- partea contractantă a fost obligată în mod legal să dezvăluie informaţia.

**14. MODALITĂŢI DE PLATĂ**

14.1 – Plata se va face prin Ordin de Plata în contul deschis de prestator la Trezorerie, în termen de maxim 30 de zile de la înregistrării facturii la achizitor.

**15. FORŢA MAJORĂ**

15.1 - Forţa majoră este constatată de o autoritate competentă.

15.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

15.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

15.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

15.5- Dacă forţa majoră actionează sau se estimează că va acţiona o perioadă mai mare de 2 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

**16. ÎNCETAREA CONTRACTULUI**

16.1 Prezentul contract încetează în următoarele situații :

a) prin executarea de către ambele părți a tuturor obligațiilor ce le revin conform prezentului contract și legislației aplicabile;

b) prin acordul părților consemnat în scris;

c) prin reziliere, în cazul în care una din părți nu își execută sau execută necorespunzător obligațiile contractuale.

16.2 În situația rezilierii din cauza neexecutării/executării parțiale de către Prestator a obligațiilor contractuale, acesta va datora achizitorului daune-interese în cuantum egal cu valoarea obligațiilor contractuale neexecutate.

16.3. În situația in care executarea parțiala a obligațiilor contractuale face imposibila realizarea obiectului contractului în integralitatea sa, chiar daca a fost recepționata o parte din contract conform dispozițiilor legale, Prestatorul va datora achizitorului daune-interese în cuantum egal cu întreaga valoare a obligațiilor contractuale stabilite prin contract.

16.4. Rezilierea prezentului contract nu va avea niciun efect asupra obligațiilor deja scadente între părțile contractante.

16.5. Părțile sunt de drept în întârziere prin simplul fapt al nerespectării clauzelor prezentului contract. Rezilierea operează de plin drept, fără intervenția instanței de judecată, și produce efecte de la data primirii notificării în acest sens.

16.6 Achizitorul își rezervă dreptul de a denunța unilateral contractul de prestare servicii în cel mult 5 zile de la apariția unor circumstanțe care nu au putut fi prevăzute la data încheierii contractului, sub condiția notificării Prestatorului cu cel puțin 3 zile înainte de momentul denuntarii.

16.7 Achizitorul poate proceda la rezilierea contractului, fară efectuarea vreunei alte formalităţi şi fără intervenţia instanţei de judecată, în situaţia în care Prestatorul subcontractează sau cesionează cu încălcarea prevederilor legislației în vigoare drepturile şi obligatiile sale.

**17. SOLUŢIONAREA LITIGIILOR**

17.1 - Achizitorul şi Prestatorul vor face toate eforturile pentru a rezolva pe cale amiabilă, prin tratative directe, orice neîntelegere sau dispută care se poate ivi între ei în cadrul sau în legatură cu îndeplinirea contractului.

17.2 - Dacă, după 15 de zile de la începerea acestor tratative neoficiale, Achizitorul şi Prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti de la locul derulării contractului.

**18. Suspendarea contractului**

18.1. În cazul în care procedura de atribuire sau executare a contractului de prestări servicii este viciată de erori substanţiale, nereguli sau de fraudă, achizitorul va suspenda executarea contractului.

18.2. În cazul în care asemenea erori substanţiale, neregularităţi sau fraude sunt imputabile prestatorului, achizitorul poate, suplimentar suspendării, să refuze efectuarea plăţilor sau poate proceda la recuperarea sumelor deja plătite proporţional cu gravitatea viciilor, neregularităţii sau fraudei.

18.3. În vederea recuperării sumelor plătite necuvenit, achizitorul se va îndrepta împotriva prestatorului în conformitate cu prevederile legale aplicabile în momentul descoperirii faptei.

18.4. Achizitorul are dreptul în mod unilateral de a suspenda executarea prezentului Contract, motivat, fără ca prestatorul să fie îndreptătit a solicita orice costuri suplimentare/daune aferente suspendarii sau care deriva/rezulta ca urmare a suspendarii. Suspendarea produce efecte de la data primirii de către prestator a notificării formulate în acest sens de către achizitor.

18.5. Achizitorul are dreptul de a modifica perioada de suspendare a contractului în functie de circumstante. În cazul în care perioada de suspendare a Contractului excede 12 luni, achizitorul are dreptul, în mod unilateral, de a rezilia Contractul, fără ca prestatorul să fie îndreptătit a solicita orice costuri suplimentare/daune aferente suspendarii sau care deriva/rezulta ca urmare a rezilierii.

18.6. Pentru motive temeinice, prestatorul poate solicita achizitorului suspendarea executarii contractului. In acest caz, suspendarea produce efecte de la data primirii acceptului din partea achizitorului.

18.7. În situația suspendării Contractului din motive imputabile achizitorului, acesta va efectua plata serviciilor prestate inainte de a interveni suspendarea, facturate si confirmate de reprezentanţii săi.

18.8. În cazul în care contractul se suspenda, durata acestuia se va prelungi cu perioada în care a fost suspendat.

18.9. In cazuri de forta majora, suspendarea prezentului contract intervine pe intreaga durata a evenimentului de forta majora.

**20. Subcontractarea, Tert Sustinator (*dacă este cazul*)**

**20.1. Subcontractarea**

20.1.1 Contractele încheiate de prestator cu subcontractanții devin anexe la prezentul contract. Ele trebuie sa cuprinda obligatoriu, insa fara a se limita: denumirea subcontractantilor, reprezentantii legali ai subcontractantilor, datele de contact, activitatile ce urmeaza a fi suBcontractate, valoarea aferenta prestatiilor, optiunea de a fi plătiți direct de către Achizitor, optiunea de cesionare a contractului in favoarea Achizitorului (daca este cazul).

20.1.2. Prestatorul are dreptul de a inlocui/implica noi subcontractanti in perioada de implementare a Contractului, cu conditia ca schimbarea sa nu reprezinte o modificare substantială a acestuia, în conformitate cu cele prevazute expres de legislatia in vigoare privind achizitiile publice.

20.1.3 Prestatorul nu va avea dreptul de a inlocui/implica niciun subcontract, in perioada de implementare a contractului fara acordul prealabil al Achizitorului. Orice solicitare privind inlocuirea/implicarea de noi subcontractanti va fi inaintata de catre Prestator in vederea obtinerii acordului Achizitorului intr-un termen rezonabil si care nu va putea fi mai mic de 15 zile inainte de momentul inceperii activitatii de catre noii subcontractanti.

20.1.4. Dispozitiile privind inlocuirea/implicarea de noi subcontractanti nu diminueaza in nici o situatie raspunderea Prestatorului in ceea ce priveste modul de indeplinire a Contractului.

20.1.5. (1) In vederea finalizarii Contractului, Prestatorul se obliga sa cesioneze in favoarea Achizitorului contractele incheiate cu subcontractanții acestuia, Prestatorul obligandu-se totodata sa introduca in contractele sale cu subcontractanții clauze in acest sens. Intr-o asemenea situatie, Contractul va fi continuat de subcontractanți. În acest sens, se va incheia un act adițional la prezentul contract, părțile acestuia fiind Achizitorul, Prestatorul și Subcontractantul.

(2) Dispozitiile privind cesiunea contractului de subcontractare nu diminueaza in nicio situatie raspunderea Prestatorului fata de Achizitor in ceea ce priveste modul de indeplinire a Contractului.

20.1.6. Achizitorul poate efectua plati corespunzatoare partii/partilor din Contract indeplinite de catre subcontractanti, daca acestia si-au exprimat in mod expres aceasta optiune, conform dispozitiior legale aplicabile privind achizitiile publice.

20.1.7. Subcontractantii isi vor exprima optiunea de a fi platiti direct de catre Achizitor fie la momentul încheierii contractului cu prestatorul, fie ulterior, dar nu mai tarziu de data incheierii Contractului.

20.1.8. Achizitorul efectueaza platile direct catre subcontractanti doar atunci cand prestatia acestora este confirmata prin documente agreate de toate cele 3 parti, respectiv Achizitor, Prestator si subcontractant sau de Achizitor si subcontractant atunci cand, in mod nejustificat, Prestatorul blocheaza confirmarea executarii obligatiilor asumate de subcontractant.

20.1.9. Clauza 21.1. privind subcontractarea se completează cu dispozițiile referitoare la subcontractanți prevăzute de Legea nr. 98/2016 și de HG nr. 395/2016.

**20.2. Terțul Sustinator**

20.2.1 Prezentul contract reprezinta si contract de cesiune a drepturilor litigioase ce rezulta din incalcarea obligatiilor ce ii revin tertului sustinator in baza angajamentului ferm, anexa la prezentul contract. Cu titlu de garantie, prin semnarea prezentului contract, Prestatorul consimte ca Achizitorul se poate subtitui in toate drepturile sale, rezultate in urma incheierii angajamentului ferm, putand urmari orice pretentie la daune pe care acesta ar putea sa o aiba impotriva tertului sustinator pentru nerespectarea obligatiilor asumate de catre acesta.

20.1.2 In cazul in care Prestatorul este in imposibilitatea derularii prezentului contract, respectiv pentru partea de contract pentru care a primit sustinere din partea tertului in baza angajamentului ferm, tertul sustinator este obligat a duce la indeplinire acea parte a contractului care face obiectul respectivului angajament ferm. Inlocuirea Prestatorului initial cu tertul sustinator nu reprezinta o modificare substantiala a contractului in cursul perioadei sale de valabilitate si se va efectua prin semnarea unui act aditional la contract, părțile acestuia fiind Achizitorul, Prestatorul și Terțul susținător, fara organizarea unei alte proceduri de atribuire.

**19. LIMBA CARE GUVERNEAZĂ CONTRACTUL**

19.1 - Limba care guvernează contractul este limba română.

**20. COMUNICĂRI**

20.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris. Orice document scris trebuie înregistrat atât în momentul transmiterii cât şi în momentul primirii.

20.2 - Comunicările între părţi se pot face şi prin telefon, telegramă, fax sau e-mail cu condiţia confirmării în scris a primirii comunicării.

**Achizitor, Prestator,**